I [[1998]] vendte Jiří Justra tilbage til [[Frederikshavn Ishockey Klub|Frederikshavn IK]], og hans anden periode i klubben kulminerede i [[Superisligaen 1999-2000|sæsonen 1999-2000]], hvor hvor den med Justra ved roret sikrede sig sit andet [[DM i ishockey|danmarksmesterskab]]. I [[Superisligaen 1998-99|sæsonen 1998-99]] vandt [[Frederikshavn Ishockey Klub|Frederikshavn IK]] grundspillet men måtte i [[DM i ishockey|finalen om danmarksmesterskabet]] strække våben mod [[Rødovre Skøjte & Ishockey Klub|Rødovre SIK]], der ellers kun var sluttet på sjettepladsen i grundspillet, men som brillerede i slutspillet og vandt finalen med 3-0 i kampe. Justras tropper opnåede dog revanche [[Superisligaen 1999-2000|året efter]], hvor mandskabet igen vandt grundspillet, men hvor det denne gang endte med [[guldmedalje]]rne om halsen efter en dramatisk finaleserie mod [[Herning Ishockey Klub|Herning IK]], der først blev afgjort 13 [[sekund]]er før udløbet af den [[forlænget spilletid|forlængede spilletid]] i den afgørende femte kamp, da [[Ilja Dubkov]] scorede til 7-6 og sikrede det andet [[DM i ishockey|DM]] i klubbens historie.
Levende_personer Personbillede_savnes